b'\n_START_ARTICLE_\nSantiago de Cuba\n_START_PARAGRAPH_\nSantiago de Cuba er hovedstad i Santiago de Cuba-provinsen i den \xc3\xb8stlige delen av Cuba. Santiago de Cuba ligger s\xc3\xb8r\xc3\xb8st p\xc3\xa5 \xc3\xb8ya. _NEWLINE_Santiago de Cuba har lenge v\xc3\xa6rt den nest viktigste av byene i Cuba, etter dagens hovedstad, Havanna.\n_START_SECTION_\nHistorie\n_START_PARAGRAPH_\nSantiago de Cuba ble grunnlagt av den spanske erobreren Diego Vel\xc3\xa1zquez de Cu\xc3\xa9llar den 28. juni 1514. I 1516 ble bosetningen \xc3\xb8delagt av brann, men ble bygget opp igjen med det samme. Dette var starten p\xc3\xa5 ekspedisjonene ledet av Juan de Grijalba og Hern\xc3\xa1n Cort\xc3\xa9s til kysten av Mexico i 1518, og i 1538 av Hernando de Sotos ekspedisjon til Florida. Den f\xc3\xb8rste katedralen ble bygget i byen i 1528. Fra 1522 til 1589 var Santiago hovedstad for den spanske kolonien p\xc3\xa5 \xc3\xb8ya. _NEWLINE_Byen ble plyndret av franske styrker i 1553. _NEWLINE_I 1607 ble Havanna offisielt erkl\xc3\xa6rt som ny hovedstad og tok dermed fullt over for Santiago de Cuba._NEWLINE_Santiago de Cuba ble igjen plyndret i 1662. Denne gang av britiske styrker._NEWLINE_Den 12. juni 1766 ble byen nesten \xc3\xb8delagt av et voldsomt jordskjelv._NEWLINE_Byen fikk stor tilstr\xc3\xb8mning av franske innvandrere i det 18. \xc3\xa5rhundre og tidlig i det 19. \xc3\xa5rhundre. Noen kom via Haiti. Sammen med den spanske og den afrikanske kulturen, ble byen multikulturell._NEWLINE_Den cubanske forfatteren Jos\xc3\xa9 Mart\xc3\xad er gravlagt i Cementerio Santa Efigenia._NEWLINE_I 1953 begynte den cubanske revolusjon med et milit\xc3\xa6rt angrep p\xc3\xa5 Moncada-kasernen av en gruppe unge revolusjon\xc3\xa6re under ledelse av Fidel Castro. Det endte i et stort blodbad, og de av oppr\xc3\xb8rerne som ikke mistet livet ble sendt i fengsel. Under rettssaken forsvarte den unge advokaten Fidel Castro seg selv med ordene \xc2\xabHistorien vil frikjenne meg\xc2\xbb. Han ble satt fri i 1955 og reiste til Mexico. Der traff han Ernesto Guevara som skulle bli en viktig brikke sammen med Fidel Castro i revolusjonen den 1. januar 1959._NEWLINE_Inntil endringene av provinsgrensene i 1976 var Santiago de Cuba hovedstad i Cubas \xc3\xb8stligste provins Oriente. Provinsen Oriente ble i 1976 erstattet av provinsene Holgu\xc3\xadn, Las Tunas, Guant\xc3\xa1namo, Granma og Santiago de Cuba.'